**Κατανομή των Ορθοδόξων Χριστιανών στον κόσμο από χώρα σε χώρα:**
  Κύρια θρησκεία (πάνω από το 75% του πληθυσμού)
Σύμφωνα με τον αριθμό των πιστών, η Ορθόδοξη Εκκλησία (επίσης γνωστή ως *Ανατολική Ορθοδοξία*) είναι η δεύτερη μεγαλύτερη Χριστιανική εκκλησία στον κόσμο, μετά τη Ρωμαιοκαθολική Εκκλησία. Οι εκτιμήσεις συνήθως θέτουν τον αριθμό των Ορθόδοξων Χριστιανών σε όλο το κόσμο σε περίπου 200 με 260 εκατομμύρια άτομα. Αξίζει να αναφερθεί πως οι Προτεστάντες, ο τρίτος κλάδος του Χριστιανισμού, ανά τον κόσμο ξεπερνούν ως πληθυσμός αυτόν των πιστών της Ορθοδοξίας, αλλά οι προτεσταντικές ομάδες έχουν θεολογικές διαφορές και δεν σχηματίζουν μια ενιαία εκκλησία.

Η Ανατολική Ορθοδοξία είναι η μεγαλύτερη θρησκεία στη μεγαλύτερη όσον αφορά την έκταση χώρα του κόσμου: τη Ρωσία (60%-77%). Στη Ρωσία ζει περίπου το ήμισυ των Ορθόδοξων Χριστιανών. Πέρα από τη Ρωσία, η Ορθοδοξία είναι η μεγαλύτερη θρησκεία στις εξής χώρες: Ουκρανία (65.4%-77%), η Ρουμανία (82%), τη Λευκορωσία (48%-73%) Ελλάδα (95%-98%), Σερβία (97%), τη Βουλγαρία (88%), Μολδαβία (93%), Γεωργία (84%), Σκόπια (65%), Κύπρος (89%) και Μαυροβούνιο (74%). Επίσης είναι η θρησκεία της πλειοψηφίας των κατοίκων των παρακάτω μη ή μερικώς αναγνωρισμένων κρατών: Αμπχαζία, Νότια Οσετία και Υπερδνειστερία.

Σε διάφορες Ευρωπαϊκές χώρες ζουν σημαντικές μειονότητες ορθοδόξων χριστιανών. Αυτές είναι οι: Βοσνία και Ερζεγοβίνη (31%), Λετονία (18%), Εσθονία (14%), Αλβανία (7%), Λιθουανία (4%), Κροατία (4%), Σλοβενία (2%) και Φινλανδία (1.5%). Στην Ασία, οι σημαντικότερες κοινότητες Ορθοδόξων εντοπίζονται στις δημοκρατίες της πρώην ΕΣΣΔ. Ο Ορθόδοξος Χριστιανισμός είναι η μεγαλύτερη θρησκεία στο βόρειο Καζακστάν, ενώ το ποσοστό των Ορθοδόξων ως προς τον συνολικό πληθυσμό της χώρας είναι 23.9%. Οι Ορθόδοξοι Χριστιανοί αποτελούν σημαντική μειοψηφία του πληθυσμού στις εξής πρώην σοβιετικές δημοκρατίες της Ασίας: Κιργιζία (17%),Τουρκμενιστάν (5%), Ουζμπεκιστάν (5%), Αζερμπαϊτζάν (2%), και Τατζικιστάν (1%). Στο Λίβανο, το 8% των κατοίκων είναι Ελληνορθόδοξοι. Στη Συρία, πριν τον πόλεμο το 5-8% των κατοίκων της ήταν Ορθόδοξοι. Ένα 0.5% με 2.5% των κατοίκων της Παλαιστίνης είναι Ορθόδοξοι, ενώ το ποσοστό των Ορθοδόξων ξεπερνά το 1% στην Ιορδανία. Λόγω της πρόσφατης μετανάστευσης και του ιεραποστολικού έργου τα ποσοστά των Ορθοδόξων Χριστιανών στην Αυστραλία, την Αυστρία, τη Γερμανία, την Ιταλία, την Ισπανία, τον Καναδά και την Ελβετία φτάνουν περίπου το 2% του πληθυσμού των παραπάνω χωρών.

Το ποσοστό των Χριστιανών στην Τουρκία συρρικνώθηκε από 19% το 1914 σε 2.5% το 1927, λόγω σημαντικών ιστορικών γεγονότων τα οποία επηρέασαν τη σύνθεση του πληθυσμού (Γενοκτονία των Αρμενίων, Ελληνοτουρκική ανταλλαγή πληθυσμών, μετανάστευση Χριστιανών άλλες χώρες, κυρίως στην Ευρώπη και στην Αμερική). Σήμερα στην Τουρκία ζουν περίπου 160.000-180.000 άτομα τα οποία πιστεύουν σε διάφορες Χριστιανικές ομολογίες.

Παραπομπές
----------

1. ↑  «Major Branches of Religions Ranked by Number of Adherents». Αρχειοθετήθηκε από το πρωτότυπο στις 15 Μαρτίου 2015. Ανακτήθηκε στις 4 Απριλίου 2020.
2. ↑  Adherents (28 Οκτωβρίου 2005). «Christianity». *Major Branches of Religions Ranked by Number of Adherents*. Αρχειοθετήθηκε από το πρωτότυπο στις 15 Μαρτίου 2015. Ανακτήθηκε στις 18 Δεκεμβρίου 2016.
3. ↑  Fairchild, Mary (17 Μαρτίου 2017). «Eastern Orthodox Denomination». *ThoughtCo*. Ανακτήθηκε στις 19 Οκτωβρίου 2018.
4. ↑  Greek Orthodox Archdiocese of America (2016). «The Greek Orthodox Archdiocese of America». Ανακτήθηκε στις 18 Δεκεμβρίου 2016. The Orthodox Church today, numbering over 250 million worldwide, is a communion of self governing Churches, each administratively independent of the other, but united by a common faith and spirituality.
5. ↑  Peter, Laurence (October 17, 2018). «Orthodox Church split: Five reasons why it matters». BBC.. Ανακτήθηκε στις October 17, 2018.
6. ↑  «Major Branches of Religions». Αρχειοθετήθηκε από το πρωτότυπο στις 15 Μαρτίου 2015. Ανακτήθηκε στις 4 Απριλίου 2020.
7. ↑  2012 Survey Maps Αρχειοθετήθηκε 2017-03-20 στο Wayback Machine.. "Ogonek", ? 34 (5243), 27/08/2012. *Retrieved 24-09-2012*.
8. ↑  «VTSIOM». Αρχειοθετήθηκε από το πρωτότυπο στις 29 Σεπτεμβρίου 2020. Ανακτήθηκε στις 4 Απριλίου 2020.
9. ↑  Public Opinion Foundation
10. ↑  «Pewforum: Christianity (2010)» (PDF). Αρχειοθετήθηκε από το πρωτότυπο (PDF) στις 5 Αυγούστου 2013. Ανακτήθηκε στις 14 Μαΐου 2014.
11. ↑  «Religion and denominations in the Republic of Belarus by the Commissioner on Religions and Nationalities of the Republic of Belarus from November 2011» (PDF). Αρχειοθετήθηκε από το πρωτότυπο (PDF) στις 14 Οκτωβρίου 2017. Ανακτήθηκε στις 4 Απριλίου 2020.
12. ↑  Religious Belief and National Belonging in Central and Eastern Europe: National and religious identities converge in a region once dominated by atheist regimes
13. 1 2  «Field Listing :: Religions». *The World Factbook*. CIA. Αρχειοθετήθηκε από το πρωτότυπο στις 24 Δεκεμβρίου 2018. Ανακτήθηκε στις 22 Μαΐου 2014.
14. ↑  Religion in Albania#Religious demography
15. ↑  Table 28, 2013 Census Data – QuickStats About Culture and Identity – Tables Αρχειοθετήθηκε 2017-11-22 στο Wayback Machine..
16. ↑  Lebanon – International Religious Freedom Report 2010 U.S. Department of State. Retrieved on 14 February 2010.
17. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Μαΐου 2014. Ανακτήθηκε στις 4 Απριλίου 2020.
18. ↑  Içduygu, Ahmet; Toktas, Şule; Ali Soner, B. (1 February 2008). «The politics of population in a nation-building process: emigration of non-Muslims from Turkey». *Ethnic and Racial Studies* **31** (2): 358–389. doi:10.1080/01419870701491937.
19. ↑  *Chapter* The refugees question in Greece (1821-1930) *in "*Θέματα Νεοελληνικής Ιστορίας*", ΟΕΔΒ (*"Topics from Modern Greek History"*). 8th edition*. Nikolaos Andriotis. 2008.
20. ↑  «'Editors' Introduction: Why a Special Issue?: Disappearing Christians of the Middle East» (PDF). Editors' Introduction. 2001. Ανακτήθηκε στις 11 Ιουνίου 2013.
21. ↑  «Religions». Central Intelligence Agency. Αρχειοθετήθηκε από το πρωτότυπο στις 24 Δεκεμβρίου 2018. Ανακτήθηκε στις 9 Φεβρουαρίου 2013.